turjo4nis/wikipedia-bn-dump-20250701 huggingface dataset:
সম্মুখগামী মহালম্ফ

সম্মুখগামী মহালম্ফ ( তা ইউয়ে চিন) বা গ্রেট লিপ ফরওয়ার্ড (ইংরেজি: Great Leap Forward) ছিল ১৯৫৮ থেকে ১৯৬২ সাল পর্যন্ত চীনের কমিউনিস্ট পার্টির তৎকালীন সভাপতি মাও সে তুং-এর নেতৃত্বে পরিচালিত গণপ্রজাতন্ত্রী চীনের একটি অর্থনৈতিক ও সামাজিক রূপান্তরপ্রত্যাশী অভিযান। এই অভিযানের লক্ষ্য ছিল চীনকে দ্রুত একটি কৃষিভিত্তিক অর্থনীতি থেকে সমাজতান্ত্রিক সমাজব্যবস্থায় রূপান্তরিত করা। এই রূপান্তরের মাধ্যম ছিল দ্রুত শিল্পায়ন এবং সমবায়ীকরণ। তবে অনেকে মনে করেন যে এই অভিযানের কারণেই চীনের মহাদুর্ভিক্ষ ঘটেছিল।

এই যুগে চীনের গ্রামীণ জীবনের প্রধান যে পরিবর্তনগুলো ঘটে, তাঁর মধ্যে একটি ছিল  ক্রমাগতভাবে বাধ্যতামূলক কৃষি সমবায়ীকরণের অবতারণা। ব্যক্তিগত মালিকানাধীন খামার করা নিষিদ্ধ করে দেওয়া হয়। যাঁরা ব্যক্তিগত খামার করত তাঁদেরকে নিপীড়ন করা হয়ে এবং "প্রতিবিপ্লবী" আখ্যা দেওয়া হয়। গ্রামীণ জনগণের উপর সামাজিক চাপ, জোড়পূর্বক শ্রম, কিংবা জনসম্মক্ষে প্রহসনমূলক বিচার ও সম্মানহানির মাধ্যমে নিয়মের কড়াকড়ি প্রয়োগ করা হয়। গ্রামীণ শিল্পায়ন, যা ছিল অভিযানের মূল লক্ষ্যগুলোর একটি, "সম্মুখগামী মহালম্ফের ত্রুটিগুলির জন্য...ব্যর্থতায় পর্যবসিত হয়" সম্মুখগামী মহালম্ফের বছরগুলোতে চীনে অর্থনৈতিক সংকোচন ঘটে। ১৯৫৩ থেকে ১৯৭৬ সালের মধ্যবর্তী সময়ে কেবল এই পর্বেই চীনের অর্থনীতি সংকুচিত হয়েছিল। রাজনৈতিক অর্থনীতিবিদ ডোয়াইট পার্কিন্স যুক্তি দেন যে "বিশাল পরিমাণ বিনিয়োগের পরে উৎপাদনে অত্যন্ত অল্প কিংবা শূন্য বৃদ্ধি ঘটেছিল...সংক্ষেপে বলতে গেলে, সম্মুখগামী মহালম্ফ ছিল খুবই খরুচে একটি বিপর্যয়।"

অনেক ইতিহাসবিদ মনে করেন যে সম্মুখগামী মহালম্ফের ফলে কোটি কোটি মানুষের মৃত্যু হয়েছিল। নিম্নপক্ষে ১ কোটি ৮০ লক্ষের মৃত্যু হয়, তবে ইউ শিকুয়াং-এর বিস্তৃত গবেষণা অনুযায়ী এই কর্মসূচির ফলে চীনে ৫ কোটি ৫০ লক্ষ লোকের মৃত্যু হয়। ইতিহাসবিদ ফ্রাঙ্ক ডিকোটারের মতে "দমনপীড়ন, সন্ত্রাস ও সঙ্ঘবদ্ধ জুলুম ছিল সম্মুখগামী মহালম্ফের ভিত্তি" এবং এর কারণে "মানবেতিহাসের সবচেয়ে প্রাণঘাতী গণহত্যা" সংঘটিত হয়েছিল।

১৯৬০ সালের মে ও ১৯৬২ সালের মে মাসে অনুষ্ঠিত চীনা কমিউনিস্ট পার্টির সম্মেলনগুলোতে সম্মুখগামী মহালম্ফের ধ্বংসাত্মক প্রতিক্রিয়াগুলো অধ্যয়ন করা হয় এবং মাও সে তুং-এর সমালোচনা করা হয়। লিউ শাওছি ও তেং শিয়াওফিং-এর মতো পার্টির মধ্যপন্থী সদস্যরা ক্ষমতায় আরোহণ করেন এবং সভাপতি মাও-কে দলের ভেতর থেকেই ক্ষমতার প্রান্তে সরিয়ে দেওয়া হয়। এর প্রতিক্রিয়ায় মাও ১৯৬৬ সালে সাংস্কৃতিক বিপ্লবের সূচনা করেন। মাও-এর প্রতি সহানুভূতিশীল ব্যক্তিরা চীনের মহাদুর্ভিক্ষে মৃতের সংখ্যা প্রত্যাখ্যান করেন এবং এটা যে সম্মুখগামী মহালম্ফের কারণে ঘটেছিল তাও অস্বীকার করেন। তাদের মতে দ্রুত সরকারি শিল্পায়নের যে লক্ষ্য ছিল, এই অভিযানটি সেই লক্ষ্য অর্জনে সফল হয়।

তথ্যসূত্র

চীনের স্নায়ুযুদ্ধের ইতিহাস
মানবতাবিরোধী অপরাধ
চীনে মানবসৃষ্ট বিপর্যয়
মাওবাদী পরিভাষা
চীনের রাজনৈতিক বিতর্ক
মোহাম্মদ লনি মিয়া দেওয়ান

মো. লনি মিয়া দেওয়ান (জন্ম: অজানা - মৃত্যু: ১০ ফেব্রুয়ারি, ১৯৯৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মো. লনি মিয়া দেওয়ানের জন্ম লক্ষ্মীপুর জেলার রায়পুর উপজেলার দেবীপুর গ্রামে। তার বাবার নাম বছির উদ্দিন এবং মায়ের নাম ময়না বেগম। তার স্ত্রীর নাম ফুল বানু। তার চার ছেলে, দুই মেয়ে।

কর্মজীবন 
ইপিআরে চাকরি করতেন মো. লনি মিয়া দেওয়ান । ১৯৭১ সালে কর্মরত ছিলেন চট্টগ্রাম ইপিআর সেক্টরে। হেডকোয়ার্টার কোম্পানির একটি প্লাটুনের দায়িত্বে ছিলেন তিনি। মুক্তিযুদ্ধ শুরু হলে তিনি যুদ্ধে যোগ দেন। চট্টগ্রামে প্রতিরোধ যুদ্ধ শেষে যুদ্ধ করেন ১ নম্বর সেক্টরে। বিভিন্ন যুদ্ধে দলনেতা হিসেবে তিনি বীরত্ব প্রদর্শন করেন।

মুক্তিযুদ্ধে ভূমিকা 
১৯৭১ সালে মুক্তিযুদ্ধের শুরুতে চট্টগ্রামের অন্তর্গত পাহাড়তলীসহ চট্টগ্রাম শহরের বিভিন্ন স্থানে পাকিস্তান সেনাবাহিনীর সঙ্গে মুক্তিযোদ্ধাদের যুদ্ধ হয়। পাহাড়তলীর যুদ্ধ এর মধ্যে অন্যতম। এ যুদ্ধের বর্ণনা আছে সুকুমার বিশ্বাসের মুক্তিযুদ্ধে রাইফেলস ও অন্যান্য বাহিনী বইতে। অধিনায়কের নির্দেশ পেয়ে মো. লনি মিয়া দেওয়ান সহযোদ্ধাদের নিয়ে প্রতিরক্ষা অবস্থান নিলেন। যেকোনো সময় পাকিস্তান সেনাবাহিনী তাঁদের আক্রমণ করতে পারে। রাতে পাকিস্তানিরা আক্রমণ করল। সহযোদ্ধাদের সঙ্গে নিয়ে মো. লনি মিয়া দেওয়ান পাকিস্তানি আক্রমণ সাহসিকতার সঙ্গে মোকাবিলা করতে থাকলেন। সারা রাত যুদ্ধ চলে। পাঁচলাইশ থানায় অবস্থানরত লনি মিয়া দেওয়ান ২৫ মার্চে রাত ১১টায় রফিকুল ইসলামের, বীর উত্তম নির্দেশক্রমে অবাঙালিদের বন্দী করে তার প্লাটুন নিয়ে পাহাড়তলী স্টেশনে এসে পৌঁছান। ২৬ মার্চ রাতে লনি মিয়া নির্দেশ পেয়ে স্টেশন থেকে প্লাটুন উঠিয়ে পাহাড়তলী রেলওয়ে বিল্ডিংয়ে ডিফেন্স নিলেন। রাত ১০টায় এই প্লাটুনটির ওপর যুদ্ধজাহাজ এন এস জাহাঙ্গীর থেকে পাকিস্তান সেনাবাহিনী ব্যাপকভাবে গোলা নিক্ষেপ করতে থাকে। ইপিআর বাহিনী যথোচিত জবাব দিতে থাকে এবং সারা রাত উভয় পক্ষের গোলাগুলি বিনিময় হয়। গোলাগুলিতে ইপিআর বাহিনীর অ্যামুনিশন প্রায় নিঃশেষ হয়ে এসেছিল। আর পাকিস্তান সেনাবাহিনী তাদের আক্রমণের মাত্রা তীব্র থেকে তীব্রতর করল। অব্যাহত আক্রমণে ইপিআর বাহিনীর পক্ষে টিকে থাকা দুরূহ হয়ে ওঠে। এমতাবস্থায় রফিকুল ইসলামের নির্দেশক্রমে প্লাটুনটি সেখান থেকে কোতোয়ালী এলাকাতে সরে আসে।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
১৯৯৪-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
আলমগীর হায়দার খাঁন

আলমগীর হায়দার খাঁন (১৯৪৯–১৩ এপ্রিল ২০১৬) বাংলাদেশের চাঁদপুর জেলার রাজনীতিবিদ যিনি তৎকালীন চাঁদপুর-৬ আসনের সংসদ সদস্য ছিলেন।

জন্ম ও প্রাথমিক জীবন 
আলমগীর হায়দার খাঁন ১৯৪৯ সালে চাঁদপুরের ফরিদগঞ্জের মূলপাড়া গ্রামে জন্মগ্রহণ করেন। তার পিতা সিরাজুল ইসলাম খাঁন। তার এক ছেলে, দুই মেয়ে।

রাজনৈতিক ও কর্মজীবন 
আলমগীর হায়দার খাঁন ছিলেন একজন রাজনীতিবিদ ও ব্যবসায়ী ছিলেন। তিনি চাঁদপুর জেলা বিএনপির সাধারণ সম্পাদক ও যুবদল কেন্দ্রীয় কমিটির সহসভাপতি ছিলেন। মূলপাড়া শামসুদ্দিন খান কারিগরি ও বাণিজ্য কলেজের প্রতিষ্ঠাতা সদস্য তিনি।

১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি তৎকালীন চাঁদপুর-৬ আসন থেকে পরপর চার মেয়াদে সংসদ সদস্য নির্বাচিত হন।

মৃত্যু 
আলমগীর হায়দার খাঁন ১৩ এপ্রিল ২০১৬ সালে ঢাকার অ্যাপোলো হাসপাতালে মৃত্যুবরণ করেন। ৭ ফেব্রুয়ারি ২০০২ সালে মস্তিস্কে রক্তক্ষরণে আক্রান্ত হয়ে চিকিৎসাধীন অবস্থায় পারিবারের তত্ত্ববধানে ছিলেন। ৮ এপ্রিল ২০১৬ শারীরিক অবস্থা খারাপ দেখে হসপিটালে ভর্তি করানো হয়।

তথ্যসূত্র 

১৯৪৯-এ জন্ম
২০১৬-এ মৃত্যু
বাংলাদেশ জাতীয়তাবাদী দলের রাজনীতিবিদ
চাঁদপুর জেলার রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
চাঁদপুর জেলার ব্যক্তি
রুবানা হক

রুবানা হক (জন্ম: ৯ ফেব্রুয়ারি, ১৯৬৪) বাংলাদেশের একজন স্বনামখ্যাত নারী উদ্যোক্তা। তিনি মোহাম্মদী গ্রুপের বর্তমান ব্যবস্থাপনা পরিচালক। মোহাম্মদী গ্রুপ একটি পোশাক নির্মাতা ও রপ্তানিকারক প্রতিষ্ঠান হিসাবে আন্তর্জাতিক বাজারে প্রসিদ্ধ। এ প্রতিষ্ঠানের প্রতিষ্ঠাতা ছিলেন ঢাকা উত্তর সিটি কর্পোরেশনের মেয়র আনিসুল হক (রাজনীতিবিদ)। রুবানা হক আনিসুল হকের স্ত্রী।

বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ) এর নির্বাচিত প্রথম নারী সভাপতি ছিলেন। তিনি ২০১৩ ও ২০১৪ সালে পরপর দুবার "বিবিসি ১০০ নারী" নিবন্ধে তার স্থান পেয়েছিলেন।

তিনি একজন কবি ও লেখক। ২০০৬ সালে তিনি কবিতার জন্য সার্ক সাহিত্য পুরস্কার লাভ করেন। তিনি এশিয়ান ইউনিভার্সিটি ফর উইমেন-এর ভাইস চ্যান্সেলর।

কর্মজীবন
কর্মজীবনে রুবানা মোহাম্মদী গ্রুপের ব্যবস্থাপনা পরিচালক। ২০০৬ থেক ২০১০ সালে তিনি সাউথএশিয়া টিভির প্রধান নির্বাহী কর্মকর্তা ছিলেন। এছাড়া তিনি এশিয়ান ইউনিভার্সিটি ফর ওম্যান এর ট্রাস্ট্রি।

সাহিত্যজীবন
ব্যবসায়ের পাশাপাশি তিনি সাহিত্য চর্চার সাথেও জড়িত। "''টাইম অফ মাই লাইফ" তার লেখা কবিতার বই।

ব্যক্তিগত জীবন
রুবানা হক রাজনীতিবিদ এবং টেলিভিশন উপস্থাপক আনিসুল হকের সাথে বিবাহবন্ধনে আবদ্ধ হন। এই দম্পতির তিনজন সন্তান রয়েছে। বড়ছেলে নাভিদুল হক বোস্টনের বেন্টলি ইউনিভার্সিটি থেকে ব্যবস্থাপনায় উচ্চতর ডিগ্রি অর্জন করেন। বর্তমানে তিনি মোহাম্মদী গ্রুপের পরিচালক ও দেশ এনার্জি লি: এর ব্যবস্থাপনা পরিচালক হিসাবে কর্মরত আছেন।

তিনি কলকাতার যাদবপুর বিশ্ববিদ্যালয় থেকে পিএইচডি করেছেন।

তথ্যসূত্র

বহিঃসংযোগ

 
 দ্য ডেইলি স্টারে রুবানা হকের কলাম 

১৯৬৪-এ জন্ম
জীবিত ব্যক্তি
২১শ শতাব্দীর বাংলাদেশী কবি
বাংলাদেশী মহিলা কবি
বাংলাদেশী ব্যবসায়ী
বিবিসি ১০০ নারী
যাদবপুর বিশ্ববিদ্যালয়ের প্রাক্তন শিক্ষার্থী
সার্ক সাহিত্য পুরস্কার বিজয়ী
ভিকারুননিসা নূন স্কুল এন্ড কলেজের প্রাক্তন শিক্ষার্থী
ইস্ট ওয়েস্ট বিশ্ববিদ্যালয়ের প্রাক্তন শিক্ষার্থী
এশিয়ান ইউনিভার্সিটি ফর উইমেনের উপাচার্য
বাংলাদেশী নারী কবি
বাংলাদেশী নারী শিক্ষায়তনিক ব্যক্তি
গাঙ্গুবাঈ হাঙ্গল

গাঙ্গুবাঈ হাঙ্গল (৫ মার্চ ১৯১৩ - ২১ জুলাই ২০০৯) হিন্দুস্তানি শাস্ত্রীয় সংগীতের খেয়াল ধারার একজন ভারতীয় গায়িকা, যিনি তার গভীর ও শক্তিশালী গলার জন্য পরিচিত ছিলেন। উনি কিরানা ঘরানার অন্তর্গত ছিলেন।

তথ্যসূত্র

১৯১৩-এ জন্ম
২০০৯-এ মৃত্যু
২০শ শতাব্দীর ভারতীয় গায়ক
২০শ শতাব্দীর ভারতীয় গায়িকা
২১শ শতাব্দীর ভারতীয় গায়িকা
২১শ শতাব্দীর ভারতীয় গায়ক
২১শ শতাব্দীর ভারতীয় সঙ্গীতশিল্পী
কন্নড় ব্যক্তি
কর্ণাটকের নারী সঙ্গীতজ্ঞ
কর্ণাটকের সঙ্গীতশিল্পী
ভারতীয় সঙ্গীতজ্ঞ
ভারতীয় ধ্রুপদী গায়িকা
মহিলা হিন্দুস্তানি সংগীতশিল্পী
হিন্দুস্তানি সঙ্গীতশিল্পী
শিল্পকলায় পদ্মভূষণ প্রাপক
শিল্পকলায় পদ্মবিভূষণ প্রাপক
সংগীত নাটক অকাদেমি ফেলোশিপ প্রাপক
বেকরা নদী

বেকরা নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১৮ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেকরা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬০।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সিলেট জেলার নদী
গোয়াইনঘাট উপজেলা
বেতৈর নদী

বেতৈর নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১৭  কিলোমিটার, গড় প্রস্থ ১০৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেতৈর নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬১।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সুনামগঞ্জ জেলার নদী
দিরাই উপজেলা
পাতি কামিলা

পাতি কামিলা  (বৈজ্ঞানিক নাম: Muraenesox bagio) (ইংরেজি: Common Pike eel) Muraenesocidae পরিবারের Muraenesox গণের একটি স্বাদুপানির মাছ।

বর্ণনা
পাতি কামিলার দেহ অনেক লম্বা, সম্মুখে চোঙাকৃতির কিন্তু পশ্চাতে চাপা। তুণ্ড প্রলম্বিত। মুখ বড়, ম্যাক্রিলা চোখের অনেক পিছন পর্যন্ত প্রসারিত। সম্মুখ নাসারন্ধ্র নালীর ন্যায় ও তুণ্ডের সম্মুখ তৃতীয়াংশে অবস্থিত কিন্তু পশ্চাৎ নাসারন্ধ্র তুণ্ডের মধ্য তৃতীয়াংশে অবস্থিত। এদের জিহ্বা অনুপস্থিত।

বিস্তৃতি
এই প্রজাতির মাছ বাংলাদেশ, ভারত, শ্রীলঙ্কা, আফ্রিকার পূর্ব উপকূলে, লোহিত সাগর, ইন্দো-অস্ট্রেলিয়ার দ্বীপপুঞ্জ, চীন, ফিলিপাইন এবং জাপান অঞ্চলে পাওয়া যায়।

স্বভাব ও আবাসস্থল
সমুদ্রের এবং পানির তলদেশ দিয়ে চলাচল করে। এদের স্বাদুপানিতে দেখা যায়। উপকূলীয় অঞ্চলের একমাত্র মাংসাশী এবং তলদেশের মাছ। ক্রাস্টেশিয়ান প্রাণীদেরকে এরা খাদ্য হিসাবে গ্রহণ করে। পাতি কামিলা নিশাচর স্বভাবের মাছ। এদেরকে উপকূলীয় জলাশয়, মোহনা এবং ১০০ মিটারেরও উপরে সাব লিটোরাল অঞ্চলে দেখা যায়। জোয়ার-ভাঁটার সময় এদের নদীতে পাওয়া যায়।

অর্থনৈতিক গুরুত্ব
বাংলাদেশের উপকূলীয় জেলা সমূহে প্রচুর পরিমাণে এই মাছ ধরা পড়ে। পাতি কামিলা মাছ ধরার জন্য 'ড্রিফট নেট' এবং 'ব্যাগ নেট' ব্যবহৃত হয়। বাজারে সাধারণত টাটকা মাছ বিক্রি হয়। কিছু মাছ টাটকা বা হিমায়িত অবস্থায় রপ্তানী হয়। আবার বাংলাদেশের স্থানীয় বাজারে শুটকী মাছের ও ব্যাপক চাহিদা আছে।

বাস্তুতান্ত্রিক ভূমিকা
পাতি কামিলা মাছ পানির তলদেশের অন্য মাছ শিকার করায় জলজ বাস্তুতন্ত্রে একটি গুরুত্বপূর্ণ অবদান রাখে।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এখনও বঙ্গোপসাগরে এ মাছ সহজেই পাওয়া যায়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
শ্রীলঙ্কার মাছ
আফ্রিকার মাছ
জাপানের মাছ
ফিলিপাইনের মাছ
চীনের মাছ
স্বাদু পানির মাছ
বঙ্গোপসাগরের মাছ
এশিয়ার মাছ
১৮২২-এ বর্ণিত মাছ
বেদুরি নদী

বেদুরি নদী বাংলাদেশের উত্তর-পূর্বাঞ্চলের ময়মনসিংহ ও নেত্রকোণা জেলার একটি নদী। নদীটির দৈর্ঘ্য ১৭  কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেদুরি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬২।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

ময়মনসিংহ জেলার নদী
নেত্রকোণা জেলার নদী
ধোবাউড়া উপজেলা
দুর্গাপুর উপজেলা, নেত্রকোণা
দক্ষিণ রাজানগর ইউনিয়ন

দক্ষিণ রাজানগর বাংলাদেশের চট্টগ্রাম জেলার  রাঙ্গুনিয়া উপজেলার অন্তর্গত একটি ইউনিয়ন।

আয়তন 
দক্ষিণ রাজানগর ইউনিয়নের আয়তন ৪৬৪৬ একর (১৮.৮০ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী দক্ষিণ রাজানগর ইউনিয়নের লোকসংখ্যা ২৪,৩০০ জন। এর মধ্যে পুরুষ ১৩,৩০২ জন এবং মহিলা ১০,৯৯৮ জন।

অবস্থান ও সীমানা 
রাঙ্গুনিয়া উপজেলার উত্তরাংশে দক্ষিণ রাজানগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে রাজানগর ইউনিয়ন ও ইসলামপুর ইউনিয়ন, পূর্বে ইসলামপুর ইউনিয়ন, দক্ষিণে লালানগর ইউনিয়ন এবং পশ্চিমে পারুয়া ইউনিয়ন ও রাজানগর ইউনিয়ন অবস্থিত।

ইতিহাস 
২০০৩ সালে রাঙ্গুনিয়া উপজেলার আওতাধীন বৃহত্তর রাজানগর ইউনিয়নকে বিভক্ত করে ৩টি ইউনিয়ন পরিষদ গঠন করা হয়, তন্মধ্যে দক্ষিণ রাজানগর অন্যতম।

প্রশাসনিক কাঠামো 
দক্ষিণ রাজানগর ইউনিয়ন রাঙ্গুনিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
 ফুলবাগিচা
 রাজাভুবন
 মোহাম্মদপুর
 সোনারগাঁও
 পশ্চিম নিশ্চিন্তাপুর
 খোরশেদ তালুক

শিক্ষা ব্যবস্থা 
দক্ষিণ রাজানগর ইউনিয়নের সাক্ষরতার হার ৬৩.৮৩%। এ ইউনিয়নে ২টি মাধ্যমিক বিদ্যালয়, ৬টি প্রাথমিক বিদ্যালয়, ২টি মাদ্রাসা ও ১টি কিন্ডারগার্টেন রয়েছে।

শিক্ষা প্রতিষ্ঠান 
মাধ্যমিক বিদ্যালয়
 রাজাভুবন উচ্চ বিদ্যালয়
 সোনারগাঁও উচ্চ বিদ্যালয়

মাদ্রাসা
 সোনারগাঁও দাখিল মাদ্রাসা
 দেওয়ানবাজার রহমানিয়া বালিকা মাদ্রাসা

প্রাথমিক বিদ্যালয়
 খোরশেদ তালুক সরকারি প্রাথমিক বিদ্যালয়
 দক্ষিণ পূর্ব রাজানগর রেজিস্টার্ড বেসরকারি প্রাথমিক বিদ্যালয়
 পূর্ব রাজানগর সোনারগাঁও সরকারি প্রাথমিক বিদ্যালয়
 ফুলবাগিচা সরকারি প্রাথমিক বিদ্যালয়
 রাজানগর সরকারি প্রাথমিক বিদ্যালয়
 রাজাভুবন সরকারি প্রাথমিক বিদ্যালয়

কিন্ডারগার্টেন
 সোনারগাঁও মডেল কেজি স্কুল

যোগাযোগ ব্যবস্থা 
দক্ষিণ রাজানগর ইউনিয়নের প্রধান সড়ক মরিয়মনগর-রানীরহাট সংযোগ সড়ক। প্রধান যোগাযোগ মাধ্যম সিএনজি চালিত অটোরিক্সা ও রিক্সা। এছাড়া চট্টগ্রাম-ধামাইরহাট বাস সার্ভিস এ অঞ্চলের শহরমুখী যাতায়াতের অন্যতম মাধ্যম।

খাল ও নদী 
দক্ষিণ রাজানগর ইউনিয়নের পশ্চিম পাশ দিয়ে বয়ে চলেছে ইছামতি নদী। এছাড়াও রয়েছে কুরমাইকুল খাল ও ঘাগড়া খাল।

হাট-বাজার 
দক্ষিণ রাজানগর ইউনিয়নের প্রধান ২টি হাট/বাজার হল ধামাইরহাট ও রাজারহাট।

দর্শনীয় স্থান 
 চাকমা রাজবাড়ি
রাঙ্গুনিয়া উপজেলা থেকে পারুয়া সড়ক দিয়ে যাওয়ার পর রাজারহাট বাজারের পাশে ১০০ বছরের পুরনো রাজবাড়ী।

উল্লেখযোগ্য ব্যক্তি

জনপ্রতিনিধি 
 বর্তমান চেয়ারম্যান: আলহাজ্ব আহমদ ছৈয়দ তালুকদার

চেয়ারম্যানগণের তালিকা

আরও দেখুন 
 রাঙ্গুনিয়া উপজেলা
 রাঙ্গুনিয়া মডেল থানা
 চট্টগ্রাম জেলা

তথ্যসূত্র

বহিঃসংযোগ 

রাঙ্গুনিয়া উপজেলার ইউনিয়ন
ভাবনা নদী

ভাবনা নদী বা বাঁশিয়া নদী বা বহিয়া গাং বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী। নদীটির দৈর্ঘ্য ৫৬  কিলোমিটার, গড় প্রস্থ ৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভাবনা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৩।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সিলেট জেলার নদী
সুনামগঞ্জ জেলার নদী
সিলেট সদর উপজেলা
বিশ্বনাথ উপজেলা
বালাগঞ্জ উপজেলা
জগন্নাথপুর উপজেলা
বাংলা খারু

বাংলা খারু  বা হিজরা (বৈজ্ঞানিক নাম: Pisodonophis boro) (ইংরেজি: Rice-paddy eel) Ophichthidae পরিবারের Pisodonophis গণের একটি স্বাদুপানির মাছ।

বর্ণনা
সাধারণভাবে বাংলা খারু প্রজাতির দেহ লম্বা, তুণ্ড বর্ধিত, মুখের চির প্রশস্ত ও চোখের পিছন পর্যন্ত প্রসারিত। দাঁত বিভিন্ন প্রকারের, সাধারণত ম্যাক্সিলায় একটি বৃহৎ প্যাঁচে অবস্থিত এবং দেখতে কোণাকৃতির।

বিস্তৃতি
এই প্রজাতির মাছ ইন্দো-পশ্চিম প্রশান্ত মহাসাগর, ভারত, বাংলাদেশ, মায়ানমার, থাইল্যান্ড, চীনে পাওয়া যায়।

স্বভাব ও আবাসস্থল
বাংলা খারু মাছটি মূলত মাংসাশী, প্রধানত ছোট ছোট মাছ খেয়ে বেঁচে থাকে। এটি খাদ্য তালিকায় ক্ষুদ্র অস্থিময় মাছ, ক্রাস্টেশিয়ান এবং সেফালোপড প্রাণী অন্তর্ভূক্ত। এদেরকে জোয়ার ভাটা অঞ্চল এবং উপকূলীয় নদীর উজানের নিকটবর্তী অঞ্চলে সহজেই পাওয়া যায়। নদীর তলায় বা তীরের গর্তের মধ্যে এই প্রজাতিটি বসবাস করে এবং রাতের বেলায় ছোট ছোট মাছ শিকারের জন্য সজাগ থাকে। এরা মোহনায় বাস করে, স্বাদুপানি ও ধানক্ষেতেও দেখা যায়। বর্ষাকালে এরা নিমজ্জিত ধান ক্ষেতে ডিম দেয়। এই মাছগুলির নদীগামী আচরণের ও সাপের ন্যায় দেহ থাকায় তারা এমন কিছু গোপন জায়গায় লুকাতে পারে যা তাদের খাদ্য সংগ্রহ বা শত্রুর হাত থেকে নিজেকে লুকিয়ে রাখতে সাহায্য করে। এদের লেজ প্রশস্ত বা চ্যাপ্টা, অধিক শক্ত, তীক্ষ্ণ যা কাদা বা বালিতে গর্ত করতে ব্যবহার করে।

অর্থনৈতিক গুরুত্ব
এই মাছ জোয়ার ভাটা অঞ্চলে এবং মোহনায় 'ট্রল' বা 'ব্যাগনেট' বা একই রকম গিয়ারে সহজেই ধরা পড়ে। এই মাছ টাটকা অবস্থায় বাজারে বিক্রি হয় কিন্তু অর্থনৈতিকভাবে কম গুরুত্বপূর্ণ। সমগ্র পৃথিবীতেই এই মাছের বায়ুথলি খুব উন্নতমানের ইচিংগ্লাস হিসাবে রৌদ্রে শুকানো হয় এবং মদ বিশুদ্ধকরণের জন্য বিদেশে রপ্তানী করা হয়।

বাস্তুতান্ত্রিক ভূমিকা
বাংলা খারু মাছ মাংসাশী ও তলদেশে থাকে। এই প্রজাতিটি জলজ বাস্তুতন্ত্রে গুরুত্বপূর্ণ ভূমিকা রাখে।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এ মাছ বাজারে পাওয়া যায়। নদীর মোহনায়, উপকূলীয় এলাকার জলাশয়ে পাওয়া যায়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
চীনের মাছ
মিয়ানমারের মাছ
থাইল্যান্ডের মাছ
প্রশান্ত মহাসাগরের মাছ
স্বাদু পানির মাছ
১৮২২-এ বর্ণিত মাছ
ইসলামপুর ইউনিয়ন, রাঙ্গুনিয়া

ইসলামপুর বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।

আয়তন 
ইসলামপুর ইউনিয়নের আয়তন ৮৮৪৯ একর (৩৫.৮১ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী ইসলামপুর ইউনিয়নের লোকসংখ্যা প্রায় ১৯,৯০২ জন। এর মধ্যে পুরুষ ১০,৮৯৫ জন এবং মহিলা ৯,০০৭ জন।

অবস্থান ও সীমানা 
রাঙ্গুনিয়া উপজেলার সর্ব-উত্তরে ইসলামপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের পশ্চিমে রাজানগর ইউনিয়ন, দক্ষিণে দক্ষিণ রাজানগর ইউনিয়ন ও লালানগর ইউনিয়ন, পূর্বে রাঙ্গামাটি জেলার কাপ্তাই উপজেলার ওয়াজ্ঞা ইউনিয়ন ও কাউখালী উপজেলার ঘাগড়া ইউনিয়ন এবং উত্তরে রাঙ্গামাটি জেলার কাউখালী উপজেলার ঘাগড়া ইউনিয়ন অবস্থিত।

ইতিহাস 
২০০৩ সালে রাঙ্গুনিয়া উপজেলার আওতাধীন বৃহত্তর রাজানগর ইউনিয়নকে বিভক্ত করে ৩টি ইউনিয়ন পরিষদ গঠন করা হয়, তন্মধ্যে ইসলামপুর অন্যতম।

প্রশাসনিক কাঠামো 
ইসলামপুর ইউনিয়ন রাঙ্গুনিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
ইসলামপুর ইউনিয়নের সাক্ষরতার হার ৪৭.৪৬%। এ ইউনিয়নে ১টি মাধ্যমিক বিদ্যালয়, ৩টি মাদ্রাসা, ৭টি প্রাথমিক বিদ্যালয় ও ১টি কিন্ডারগার্টেন রয়েছে।

শিক্ষা প্রতিষ্ঠান 
মাধ্যমিক বিদ্যালয়
 ইসলামপুর উচ্চ বিদ্যালয়

মাদ্রাসা
 ইসলামপুর তৈয়্যবিয়া সুন্নিয়া মাদ্রাসা
 ইসলামপূর মাখযানুল উলূম মাদ্রাসা
 ছালেহ আহমদ মজিদিয়া মাদ্রাসা

প্রাথমিক বিদ্যালয়
 আল আমিন পাড়া ফয়েজ আলী রেজিস্টার্ড বেসরকারি প্রাথমিক বিদ্যালয়
 ইসলামপুর রেজিস্টার্ড বেসরকারি প্রাথমিক বিদ্যালয়
 উত্তর ঘাগড়া সেগুনবাগিচা রেজিস্টার্ড বেসরকারি প্রাথমিক বিদ্যালয়
 উত্তর নিশ্চিন্তাপুর সরকারি প্রাথমিক বিদ্যালয়
 ধর্মগোদা রেজিস্টার্ড বেসরকারি প্রাথমিক বিদ্যালয়
 পশ্চিম নিশ্চিন্তা কালিপুর সরকারি প্রাথমিক বিদ্যালয়
 রৈস্যাবিলী নব কুমার সরকারি প্রাথমিক বিদ্যালয়

কিন্ডারগার্টেন
 ইসলামপুর কেজি স্কুল

যোগাযোগ ব্যবস্থা 
চট্টগ্রাম শহরের অক্সিজেন বাস টার্মিনাল হতে চট্টগ্রাম-রাঙ্গামাটি মহাসড়ক হয়ে ইসলামপুর ইউনিয়নে আসা যায়। এছাড়াও বহদ্দারহাট বাস টার্মিনাল হতে চট্টগ্রাম-কাপ্তাই সড়ক হয়ে মরিয়ম নগর চৌমুহনী এবং মরিয়ম নগর চৌমুহনী হতে মরিয়মনগর-রানীরহাট সড়ক হয়ে ইসলামপুর ইউনিয়ন আসা যায়।

ধর্মীয় উপাসনালয় 
ইসলামপুর ইউনিয়নে ২৩টি মসজিদ ও ৯টি প্যাগোডা রয়েছে।

ভাষা ও সংস্কৃতি 
ইসলামপুর ইউনিয়নে বহু ভাষা ভাষির লোক রয়েছে। যেমন: বাঙ্গালী, চাকমা, মারমা, তঞ্চঙ্গ্যা। তারা প্রত্যেকেই নিজ নিজ ভাষায় কথা বলে।

খাল ও নদী 
ইসলামপুর ইউনিয়নের পশ্চিম পাশ দিয়ে বয়ে চলেছে ইছামতি নদী। এছাড়া এ ইউনিয়নের উপর দিয়ে প্রবাহিত হচ্ছে ঘাগড়া খাল, রাজখালী খাল এবং বেতছড়ি খাল।

হাট-বাজার 
ইসলামপুর ইউনিয়নের প্রধান হাট/বাজার হল গাবতলী বাজার।

দর্শনীয় স্থান 
 বেতছড়ি পাইন বাগান
রানীরহাট থেকে প্রায় ৫ কিলোমিটার দূরে অবস্থিত। রানীরহাট থেকে কাউখালীর গাড়ীতে করে যেতে হয়। কাউখালী যাওয়ার পথে রাস্তার পাশে সুন্দর মনোরম পরিবেশে পাইন বাগান অবস্থিত।

জনপ্রতিনিধি 
 বর্তমান চেয়ারম্যান: মোহাম্মদ ইকবাল হোসেন চৌধুরী মিল্টন

চেয়ারম্যানগণের তালিকা

আরও দেখুন 
 রাঙ্গুনিয়া উপজেলা
 রাঙ্গুনিয়া মডেল থানা
 চট্টগ্রাম জেলা

তথ্যসূত্র

বহিঃসংযোগ 

রাঙ্গুনিয়া উপজেলার ইউনিয়ন
ঘোড়া মাছি

ঘোড়া মাছি সত্যিকার অর্থে একপ্রকার মাছি যেটা ডিপ্টেরা পর্বের টাবানিডী ফ্যামিলির অন্তর্গত ।
এরা আকারে বড় হয় এবং খুব দ্রুত উড়ে। স্ত্রী ঘোড়া মাছিরা রক্ত খাওয়ার জন্য মানুষ বা প্রানীদের কামড়ায়।এরা অন্ধকার বা ছায়া এড়িয়ে সূর্যের আলোতে উড়তে পছন্দ করে এবং রাতের বেলায় অকর্মঠ থাকে। এই মাছিদের সামান্য কিছু প্রজাতি বসতিহীন দ্বীপ ও মেরু অঞ্চলে বাস করে আর বাকিরা সাধারণত সবখানে থাকে।

মাছি
বাংলাদেশের পোস্ট কোডের তালিকা

বাংলাদেশের ডাক কোড ১৯৮৬ দেশের সব এলাকায় বরাদ্দ করা হয়। এবং বাংলাদেশে মাত্র পাঁচটি জেনারেল পোস্ট অফিস রয়েছে, সেগুলি হল: কেন্দ্রীয় জেনারেল পোস্ট অফিস, ঢাকা জিপিও, নির্ধারিত কোড ১০০০, মহানগর জেনারেল পোস্ট অফিস, ঢাকা মহানগর, নির্ধারিত পোস্ট কোড ১১০০, জেনারেল পোস্ট অফিস পূর্বাঞ্চল চট্টগ্রাম জিপিও নির্ধারিত কোড ৪০০০, জেনারেল পোস্ট অফিস উত্তরাঞ্চল, রাজশাহী জিপিও, নির্ধারিত কোড ৬০০০ এবং জেনারেল পোস্ট অফিস দক্ষিনাঞ্চল , খুলনা জিপিও নির্ধারিত কোড ৯০০০। 

এটি গণপ্রজাতন্ত্রী বাংলাদেশের পোস্ট কোড বা ডাক সংকেতগুলির একটি তালিকা।

ঢাকা বিভাগ

ঢাকা জেলা

ফরিদপুর জেলা

গাজীপুর জেলা

গোপালগঞ্জ জেলা

কিশোরগঞ্জ জেলা

মাদারীপুর জেলা

মানিকগঞ্জ জেলা

মুন্সীগঞ্জ জেলা

নারায়ণগঞ্জ জেলা

নরসিংদী জেলা

রাজবাড়ী জেলা

শরীয়তপুর জেলা

টাঙ্গাইল জেলা

ময়মনসিংহ বিভাগ

জামালপুর জেলা

ময়মনসিংহ জেলা

নেত্রকোণা জেলা

শেরপুর  জেলা

চট্টগ্রাম বিভাগ

বান্দরবান জেলা

ব্রাহ্মণবাড়িয়া জেলা

কুমিল্লা জেলা

চাঁদপুর জেলা

চট্টগ্রাম জেলা

কক্সবাজার জেলা

ফেনী জেলা

খাগড়াছড়ি জেলা

লক্ষ্মীপুর জেলা

নোয়াখালী জেলা

রাঙ্গামাটি জেলা

খুলনা বিভাগ

বাগেরহাট জেলা

চুয়াডাঙ্গা জেলা

যশোর জেলা

ঝিনাইদহ জেলা

খুলনা জেলা

কুষ্টিয়া জেলা

মাগুরা জেলা

মেহেরপুর জেলা

নড়াইল জেলা

সাতক্ষীরা জেলা

সিলেট বিভাগ

হবিগঞ্জ জেলা

মৌলভীবাজার জেলা

সুনামগঞ্জ জেলা

সিলেট জেলা

বরিশাল বিভাগ

বরিশাল জেলা

ভোলা জেলা

ঝালকাঠি জেলা

পিরোজপুর জেলা

পটুয়াখালী জেলা

বরগুনা জেলা

রাজশাহী বিভাগ

বগুড়া জেলা

চাঁপাইনবাবগঞ্জ জেলা

জয়পুরহাট জেলা

নওগাঁ জেলা

নাটোর জেলা

পাবনা জেলা

রাজশাহী জেলা

সিরাজগঞ্জ জেলা

রংপুর বিভাগ

দিনাজপুর জেলা

গাইবান্ধা জেলা

কুড়িগ্রাম জেলা

লালমনিরহাট জেলা

নীলফামারী জেলা

পঞ্চগড় জেলা

রংপুর জেলা

ঠাকুরগাঁও জেলা

তথ্যসূত্র 

বাংলাদেশের ডাক ব্যবস্থা
বাংলাদেশ ডাক বিভাগ
বাংলাদেশের যোগাযোগ সম্পর্কিত তালিকা